मैथ और इकॉोनामिक्स की परीक्षा दे चुके छात्रों की नींद इस पेपर लीक मामले ने उड़ा दी है। छात्रों ने काफी मेहनत से अपनी परीक्षा की तैयारी की थी अब उन्हें पता चला है कि उन्हें दोबारा से पेपर देना होगा। जरा सोचिए उन बच्चों के ऊपर क्या गुजर रही होगी जो परीक्षा देने के बाद राहत की सांस ले रहे थे। उनके मनोविज्ञान पर इसका क्या असर पड़ेगा? अब उन्हें एक बार फिर से परीक्षा की तैयारी नए सिरे से करनी होगी। सवाल है कि छात्रों को एक ईमानदार परीक्षा व्यवस्था कब मिलेगी? क्या पेपर लीक कराने वाले कानून की जद में आ पाएंगे। इस पूरे मामले में सीबीएसई परीक्षा तंत्र से जुड़े लोगों की भूमिका भी सवालों के घेरे में है क्योंकि बिना उनकी मिलीभगत के पेपर लीक नहीं हो सकता था।